*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*150. számú előterjesztés*

Bátaszék Város Önkormányzat Képviselő-testületének 2022. augusztus 31-én

16 órakor megtartandó ülésére

Kövesdi bekötőút pótmunka finanszírozása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**PG Bizottság: 2022. 08.30. |

**Tisztelt Képviselő-testület!**

A Kövesdi bekötő út felújításának vonatkozásában a közbeszerzési eljárás lezárása, a kivitelező kiválasztása megtörtént. A munkaterület átadásra-átvételre került, folynak a kivitelezési munkák. A kivitelező - KÉSZ Közúti Építő és Szolgáltató Kft. írásban jelezte, hogy 90 fm hosszúságban PVC védőcső elhelyezése szükséges (60cm mélységben) a távközlési földkábel részére. A tervdokumentációban és a költségvetésben ez a tevékenység nem szerepelt. A pótmunka összege bruttó 745.404,-Ft.

A munkák elvégzése indokolt, azokat célszerű lenne mielőbb megrendelni, hogy a befejezési határidőt ez ne befolyásolja. A megrendeléshez viszont szükséges a forrás biztosítása.

Javasoljuk, hogy a pótmunkák megrendeléséhez a Képviselő-testület biztosítsa a forrást.

***H a t á r o z a t i j a v a s l a t :***

**„Kövesdi bekötőút felújítása” elnevezésű projekt megvalósításához többlet forrás biztosítására**

Bátaszék Város Önkormányzata Képviselő-testülete;

1. egyetért -„Kövesdi bekötőút felújítása” elnevezésű projekthez kapcsolódó - a védőcső elhelyezése pótmunka megrendelésével,
2. a feladat ellátásához szükséges bruttó 745.404,- Ft vállalkozói díj kifizetését az önkormányzat 2022. évi költségvetésének általános tartaléka terhére biztosítja.

*Határidő: 2022. október 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: KÉSZ Közúti Építő és Szolgáltató Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár